kardosdrur/scandi-wiki huggingface dataset:
Pegnitz (by)

Pegnitz (Fränkisch: Bengatz) er en by i Landkreis Bayreuth i Oberfranken i den tyske delstat Bayern.

Geografi 
Pegnitz ligger i Region Oberfranken-Ost i Fränkischen Schweiz, ved floden Pegnitz, cirka 27 km. syd for byen Bayreuth.

Inddeling 
Ud over Pegnitz ligger i kommunen disse landsbyer og bebyggelser

Historie 

Pegnitz nævnes første gang som Begenz i en bekendtgørelse fra Kloster Michelfeld fra 6. maj 1119. Fra 1293 kaldes den Begniz og fra 1329 bruges det nutidige navn.

1357–1402 hørte byen til Kongeriget Böhmen, hvilket stadig afspejles i navnet på borgruinen Böheimstein  . Pegnitz blev i 1400-tallet pantsat, og var i flere århundreder i hohenzollernes besiddelse, da böhmen ikke kunne indløse pantet.

Det tidligere Obervogtamt Fyrstedømmet Bayreuth der i 1792 var blevet preußisk kom ved Freden i Tilsit i 1807 under Frankrig. I 1810 blev det som led i en finansiel erstatning overdraget til Kongeriget Bayern.

Eksterne henvisninger
Ricardo Costa

Ricardo Miguel Moreira da Costa (normalt bare kendt som Ricardo Costa (født 16. maj 1981 i Vila Nova de Gaia, Portugal) er en portugisisk fodboldspiller, der spiller som forsvarsspiller hos Tondela. Tidligere har han optrådt for blandt andet FC Porto i sit hjemland, for VfL Wolfsburg i den tyske Bundesliga samt for franske Lille OSC og spanske Valencia.

Med FC Porto vandt Costa det portugisiske mesterskab fire gange og landets pokalturnering to gange. Han var desuden en del af klubbens store internationale succes, da man først i 2003 vandt UEFA Cuppen og året efter både Champions League og Intercontinental Cup. Efter skiftet til VfL Wolfsburg var han her med til at sikre holdet dets første tyske mesterskab nogensinde i 2009.

Landshold 
Costa står (pr. april 2018) noteret for 22 kampe og én scoring for Portugals landshold. Han repræsenterede landet ved både OL i Athen i 2004, VM i 2006 i Tyskland og VM i 2010.

Titler 
Portugisisk Liga
 2003, 2004, 2006 og 2007 med FC Porto

Portugisisk Pokalturnering
 2004 og 2006 med FC Porto

UEFA Cup
 2003 med FC Porto

Champions League
 2004 med FC Porto

Intercontinental Cup
 2004 med FC Porto

Bundesligaen
 2009 med VfL Wolfsburg

Eksterne henvisninger 

Fodboldspillere fra Portugal
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra FC Porto
Fodboldspillere fra VfL Wolfsburg
Fodboldspillere fra Lille OSC
Fodboldspillere fra Valencia CF
Regis Amarante

Régis Amarante Lima de Quadros (født 3. august 1976) er en tidligere fodboldspiller fra Brasilien.

Han har spillet over 200 kampe i den bedste brasilianske række, for en del klubber.

Det har også været til korte visit i Europa. Først i 2003 hvor han var et lille år hos den russiske klub FC Saturn Moscow og senest i foråret 2007 hvor han var i Viborg FF i et halvt år.

Referencer 

Fodboldspillere fra Brasilien
Fodboldspillere fra Viborg FF
Personer fra Porto Alegre
Thomas Poulsen

Thomas Poulsen kan hentyde til flere personer:
 Thomas Poulsen (fodboldspiller) – tidligere fodboldspiller.
 Thomas Poulsen (roer) – tidligere roer ("Guldfireren").
 Thomas Poulsen (kunstner) – dansk billedkunstner med kunstnernavnet FOS.
Thomas Poulsen (fodboldspiller)

Thomas Poulsen (født 2. juli 1972) er en tidligere fodboldspiller fra Danmark.

Han er fra Nordjylland, hvor han ligesom lillebroderen Christopher Poulsen fik sin fodboldopdragelse i den lille klub Bindslev/Tversted IF. I de senere år tilbragte han sin fodboldtid i det midtjyske. Først hos Viborg FF inden han tog til Silkeborg IF i 1997. Her var han i 9 år, og sluttede af som anfører.

Til starten af sæsonen 06/07 skiftede Poulsen tilbage til Viborg FF for at slutte karrieren der.

Hans lillebror er Christopher Poulsen som han har spillet sammen med i både Silkeborg og Viborg.

Eksterne henvisninger 

Fodboldspillere fra Danmark
Fodboldspillere fra AaB
Fodboldspillere fra Nørresundby Boldklub
Fodboldspillere fra Viborg FF
Fodboldspillere fra Silkeborg IF
Merseyside derby

The Merseyside derby er betegnelsen for det traditionsrige lokalderby i engelsk fodbold, mellem de to Liverpool-klubber Liverpool F.C. og Everton. Derbyet tager sit navn efter floden Mersey, der flyder gennem Liverpool. Kampene bliver spillet på henholdsvis Liverpool F.C.'s hjemmebane Anfield og på Evertons, Goodison Park.

Historie 
Der har, pr. maj 2009, været spillet 206 opgør mellem de to klubber, hvoraf det første daterer sig til den 13. oktober 1894, hvor Everton på Goodison Park vandt med 3-0. Liverpool F.C. er historisk set derbyets mest succesfulde klub, idet The Reds har sikret sig 79 sejre i de 206 opgør, mod kun 65 til Everton. 63 gange er kampene endt uafgjort.

Eksterne henvisninger 
 Derbyets historie
 Everton F.C.'s hjemmeside 
 Liverpool F.C.'s hjemmeside

Everton F.C.
Liverpool F.C.
Fodbold-lokalderbys
Løb (våben)

Et løb er det metalrør på et skydevåben, hvorigennem en kontrolleret eksplosion eller hurtig gasekspansion affyrer et projektil med høj hastighed ud gennem våbnets munding.

I moderne skydevåben er der et kammer i den ene ende af løbet, hvor der placeres en patron. Når patronen affyres er eneste vej for projektilet ud gennem løbet, og trykket som opstår i løbet ved affyringen presser projektilet ud af løbet. Dette giver projektilet fart. Et løb kan enten være riflet eller glat indvendigt. Fordelen ved det riflede løb er, at det får projektilet til at spinde om sin egen akse i luften, hvilket giver kuglen mere stabilitet.

Se også 
 Mundingshastighed

Skydevåben
Mikael Rosén

Mikael Rosén tidl. Gustavsson (født 15. august 1974) er en tidligere fodboldspiller fra Sverige.

Han nåede i karrieren at spille for klubber som Motala AIF, Halmstads BK, Helsingborgs IF, Halmstads BK og danske Viborg FF.

I 1999 fik han debut på det svenske landshold, og nåede i perioden (1999-2003) at spille 3 officielle kampe.

Rosén har også været i Danmark hvor han repræsenterede Viborg FF i en periode fra 14. marts 2004 til 14. maj 2006. Det blev til 77 kampe og 3 mål i Superligaen.

Eksterne henvisninger 

Fodboldspillere fra Sverige
Fodboldspillere fra Viborg FF
Fodboldspillere fra Helsingborgs IF
Fodboldspillere fra Halmstads BK
Bernard Tchoutang

Bernard Samuel Tchoutang (født 2. september 1976) er en tidligere fodboldspiller fra Cameroun.

Landshold 
Han har spillet flere kampe på Cameroun's landshold. I 2000 var han i truppen uden at komme i kamp, da Cameroun vandt African Nations Cup. Året efter fik han én kamp da holdet deltog i Confederations Cup.

Klubber 
Tchoutang har spillet fodbold i 8 forskellige lande. Det er Cameroun, Tyrkiet, Holland, Ukraine, Danmark, Malaysia, Israel og Albanien. 

I Danmark spillede han 5 kampe i Superligaen for Viborg FF i foråret 2004. Klubben havde lejet ham efter et par prøvetræninger.

Referencer

Eksterne henvisninger 

Fodboldspillere fra Cameroun
Fodboldspillere fra Viborg FF
Personer fra Yaounde
Chima Okorie

Chima Ephraim Okorie (født 8. oktober 1968) er en tidligere fodboldspiller fra Nigeria.

I Danmark spillede han for Ikast FS og Viborg FF fra 1995 til 1997. Det blev til 12 kampe i den danske liga..

Eksterne henvisninger 

Fodboldspillere fra Nigeria
Fodboldspillere fra Ikast Forenede Sportsklubber
Fodboldspillere fra Viborg FF
Mads Nørby

Mads Nørby (født den 25. oktober 1956 i København) er dansk skuespiller, instruktør og revydirektør. Han er bosat i Odense, hvor han er fast tilknyttet Odense Teater.

Som 15-årig spillede Mads Nørby hovedrollen som Hugo i filmen Operation Kirsebærsten. Mads Nørby blev uddannet skuespiller i 1989 efter først at have uddannet sig til og arbejdet som murer. Kombinationen af de to fag blev i 2004 til forestillingen Hvad tænker en murer egentlig?, som han fik Helge Rungwalds Mindelegat for samme år.

Fra 2005 har Mads Nørby fungeret som ejer og revydirektør for Kerteminderevyen, der spiller i sommerperioden på Tornøes Hotel i Kerteminde. I september 2014 besluttede Mads Nørby at nedlægge revyen, da Kerteminde Kommune ikke fandt penge til at fortsætte sin støtte af revyen. 

I februar 2015 gik en række lokale erhvervsfolk sammen og sikre revyen økonomisk, hvorefter Mads Nørby genoplivede revyen. 

Torsdag d. 5 marts 2015 fejrede Mads Nørby sit 25 års skuespillerjubilæum på Odense Teater, hvor han spillede med i forestillingen "Elefantmanden".

Noter

Eksterne henvisninger 
 

Skuespillere fra Danmark
Worst Week

Worst Week er en amerikansk tv-serie skabt af Mark Bussell og Justin Sbresni. Serien debuterede på CBS den 22. september 2008, men allerede efter 16 afsnit, blev serien stoppet den 16. februar 2009 på grund af lave seertal.

Eksterne henvisninger 
 Worst Week officielt website (CBS)
 
 Worst Week på TVSerie-Guiden.dk

Amerikanske tv-serier fra 2000'erne
Komedieserier fra USA
Tv-programmer fra CBS
Langdysse

En Langdysse er en aflang gravhøj fra Yngre stenalder (bondestenalder). Først brandgrave senere med gravkamre bygget af store stenblokke. 
I Danmark anlagdes stendysserne fra omkring 3500 f.Kr. 
I de ældste høje var der kun plads til en enkelt eller få personer, men senere blev flere begravet i samme kammer. De døde fik som regel personlige ejendele med og lerkar med mad og drikke.

 De ældste langdysser har brændte grave og er bygget uden stenkammer. De er aflange høje med sten langs højens fod.
 Senere langdysser har stenkammer; men er ikke bygget, så der kan have været en overligger. Der findes rester af en brændt planke-overdækning.
 Senere byggede man langdysser med en aflang stensætning omkring, der kunne symbolisere et langhus med et solidt lille stenhus (dyssekammeret) til hvert lig. Undertiden har disse dyssekamre en ekstra stor sten midt for ved hver gavl. I nogle tilfælde har der parvist stået pæle ved den ene ende af dyssen.
 De yngste langdysser har flere dyssekamre og gange, så kamrene har kunnet bruges til flere begravelser og vel også en form for forfædredyrkelse.
Nogle langdysser er meget store. Den største i det nuværende Danmark findes i Kobberup sogn ved Skive; men den er temmelig beskadiget, men blev i 1900 af Nationalmuseet opmålt til 184,5 m. Ved Lindeskov på Fyn findes en langdysse, som er 160 m lang, og en langdysse ved Vedsted ved Haderslev er næsten lige så stor. De fleste er omkring 30 m lange og op til 10 m i bredden. 

Kamrenes længderetning er meget vekslende,
mest omkring NV.-SØ og i reglen med
åbningen mod SØ.
Langdysser var fællesgrave bestemte til at tage
flere gravlægninger efter hinanden, og man ser nogle steder, at de er udvidet flere gange. Bygningen har ofte vist
sig at være meget solid. I kamrene findes dels
skeletdele af de gravlagte, dels følgegods: I de ældste
tyndnakkede flintøkser, rav med indboringer,
lerkar med næsten kugleformet bug og høj,
snæver hals.

Se også 

 Nordisk før-kristen begravelse
 Megalit
 Tragtbægerkultur

Eksterne kilder og henvisninger 
 Salmonsens Leksikon på Projekt Runeberg

Stenalder
Forhistoriske stensætninger
Grønland-Skotland Ryggen

Grønland-Skotland Ryggen er en Nordatlantisk undersøisk højderyg der løber mellem Sydøstgrønland og Skotland med Island og Færøerne imellem.
Højderyggen gennemskæres af to primære kanaler: Danmarksstrædet og Færøbank-kanalen der er henholdsvis 620 og 840 meter dybe. Nord og syd for højderyggen er oceanerne betydeligt dybere (op til 4 kilometer), så ryggen virker som er dæmning der effektivt adskiller vandmasserne i Nordatlanten (syd for ryggen) og de Nordiske Have (nord for ryggen) i de dybe vandlag. 

Den del af ryggen der går mellem Færøerne og Skotland hedder Wyville-Thomson-Ryggen.
Vanddybden på denne strækning er ca. 600 meter.
Mellem Island og Færøerne, kaldes strækningen Island-Færø Ryggen (Iceland-Faroe Ridge i den engelsksprogede litteratur). Denne del er mellem 300 og 500 meter under havniveau, med den dybeste del tættest på Færøerne.

Hydrografi 
nord for Grønland-Skotland Ryggen er pga. dennes opdæmning fyldt op med koldt tungt vand dannet gennem afkøling og nedsynkning af det tilløbende Atlanterhavsvand (Den Termohaline Circulation). Det tunge vand nord for ryggen presses gennem Danmarksstrædet og Færøbanke Kanalen hvor det i Færøbanke Kanalen opnår stømhastigheder på 1 m/s i 800 meters dybde. I denne dybde har vandet en temperatur på ca. -0.5 grader Celsius og en salinitet på ca. 34,89.

Den kraftige udstrømning gennem Grønland-Skotland Ryggen i dybden sænker havniveauet nord for ryggen så meget, at overfladevandet (der består af varmt Atlanterhhavsvand med oprindelse i Golfstrømmen) syd for ryggen populært sagt "suges" hen over ryggen og op i de Nordiske Have, hvor det afkøles, synker ned, og for til sidst igen at blive presset gennem kanalerne i ryggen.

Forskning 
Der foregår en omfattende forskning omkring Grønland-Skotland Ryggen. Pga. højderyggens udstrækning tværs over Nordatlanten, og udformning med dens smalle kanaler, er den et ideelt sted at måle udvekslingen af vandmasser mellen Nordatlanten og de Nordiske Have. Populært sagt, må det der kommer ind også komme ud, så strømmålere bl.a. i Færøbanke Kanalen har i mange år monitoreret udstrømningen, og dermed også indstrømningen af varmt Atlanterhavsvand ("Golfstrømmen") til Nordeuropa.
Flere universiterer beskæftiger sig med emnet, men det er især Havforskningsinstituttet på Færøerne, Havstovan  med Bogi Hansen i spidsen der er aktive på feltet. I Danmark er DMI med i forskningen.

Eksterne henvisninger 

Atlanterhavet
Farvande i Grønland
Islands geografi
Færøernes geografi
Skotlands geografi
Grønlands geografi
Undersøiske bjergkæder
Friedrich Dollmann

Friedrich Dollmann (2. februar 1882 – 28. juni 1944) var en tysk general under 2. verdenskrig, mest kendt for sin indsats under invasionen i Normandiet. 

Født i 1882, forblev Dollmann i Reichswehr efter at have gjort tjeneste i 1. verdenskrig og fik med tiden kommandoen over Mobiliseringsdistrikt 4 i 1936. Kort efter starten på 2. Verdenskrig blev han forfremmet til generaloberst og fik kommandoen over 7. Armé som han førte gennem det seks uger lange felttog mod Frankrig. Dollmann fik til opgave at opretholde besættelsen af Frankrig og han førte tilsynet med forsvaret af Bretagne og Normandiet i 1944. Han forventede en allieret invasion i starten af juni, men sænkede beredskabet da vejret blev dårligt den 4. juni. Mens han deltog i en kortbordsøvelse den 5.-6. juni blev hans styrke i Normandiet ramt af de fleste af tabene under det indledende angreb. Dollmann fortsatte med at modstå de allierede angreb indtil sin død den 28. juni 1944, hvor han havde fået at vide, at han ville blive stillet for en krigsret på grund af Cherbourgs fald. Kilderne er ikke enige om hvordan Dollmann døde. Nogle kilder taler om et hjerteanfald, mens andre hævder at han begik selvmord med gift. Han blev efterfulgt af SS-Obergruppenführer Paul Hausser.

Æresbevisninger 
 Jernkorset (1914) II. og I. klasse
 Bayerske Prinz-Regent-Luitpold Jubiläums-Medaille
 Bayerske Militärverdienstorden IV klasse med sværd 
 Bayerske Militärverdienstorden II klasse 
 Ehrenkreuz des Weltkrieges
 Wehrmacht-Dienstauszeichnung IV til I Klasse
 1939 kæde til Jernkorset II og I Klasse
 Ridderkors til Jernkorset med egeløv
 Ridderkors (24. juni 1940)
 Egeløv (1. juli 1944)

Noter

Referencer 

 Harrison, George A., Cross-Channel Attack. The United States Army in World War II: The European Theater of Operations, 1951. Reprint, Washington, D.C., 1970. 
 Ryan, Cornelius. Den Længste Dag, 3. udgave, Gyldendal, 1994.

Generaler fra Tyskland
Tysklands militære personel i 1. verdenskrig
Tysklands militære personel i 2. verdenskrig
Modtagere af Jernkorset
Modtagere af Æreskorset
Personer fra Würzburg
Vandtårnet i Toftlund

Vandtårnet i Toftlund er et tidligere vandtårn beliggende på Tårnvej i Toftlund, Tønder Kommune. Tårnet er tegnet af L.P. Aakjær. Tårnet benyttes nu som villa med 179 m² boligareal i fem etager. Det blev ombygget i 1987-88 på initiativ fra to deltagere på Musik og Teaterhøjskolen i Toftlund og var i de følgende år kunstnerbolig med skiftende beboere. De initiativrige højskoledeltagere købte tårnet for en krone og modtog derefter i en årrække støtte fra kommunen på 30.000 kroner, hvilket af nogle blev anset for at være en lidt for gavmild kulturpolitik. Den kommunale støtte har også været meget omdiskuteret i byrådet; selv efter Kunstforeningen Vandtårnet fraflyttede tårnet har de modtaget kommunal støtte, som dog i 2007 blev dem frataget som følge af, at foreningens vedtægter ikke harmonerede, hvad skattekroner kunne gå til.

I 2006 blev vandtårnet sat til salg for at blive privat bolig for en lokal lærer, Ole Schmidt. Pr. april 2009 blev tårnet igen sat til salg (selvom ejerne er glade for huset) – nu for 1.150.000 kroner og har en offentlig vurdering på 650.000 kroner – og venter stadig på at få en ny ejer (pr. august 2012).

Arkitektur 
Tårnet har en cirkulær grundform og er konisk i sin rumlige facon. Det er bygget i røde mursten og har et tag af kobber prydet med en vindfløj af en hane. Øverste del, som har rummet vandtanken, er bredere end sit fundament og desuden cylinderformet.

Flere træk går igen hos de resterende vandtårne i Tønder Kommune, Tønder Vandtårn (1902), Højer Vandtårn (1934) og Løgumkloster Vandtårn (1935): Alle har de samme facon, hvorom tårnene i Løgumkloster og Højer dog ikke er koniske, mens Højer-tårnet også har kobertag og vindfløj med hanemotiv (de to andre tårnes vindfløje har/har haft årstalsmotiv).

Kulturelle tiltag 
Tårnet har fungeret som kunstnerbolig med atelier øverst og har omkring fire gange årligt haft en ny kunstner boende. Der har i den forbindelse været afholdt udstillinger i tårnet.

I de godt ti år Kunstforeningen Vandtårnet ejede tårnet fungerede det i en weekend i december som julecafé.

Referencer 

Vandtårne i Region Syddanmark
Bygninger, konstruktioner og anlæg i Tønder Kommune
Felice Pasquale Bacciocchi

Felice Pasquale Bacciocchi, fyrste af Lucca (født 8. maj 1762, død 27. april 1841, Rom) var en officer i den franske hær.

Privatliv 
Han blev gift med Napoleon Bonapartes søster Elisa Maria Bonaparte i 1797. Parret fik 4 børn, hvoraf de tre overlevede barndommen:

 Felice Napoleon (1798–1799)
 Elisa Napoleona (1806–1869)
 Napoleone Carlo Felice (1826–1853)
 Federico Napoleone (1813–1833)

Napoleon Bonaparte gjorde Bacciocchi til fyrste af Lucca, men uden egentlige beføjelser, der reelt var tildelt hustruen. Parret blev separeret i 1805, hvorefter han flyttede til Rom, hvor han levede et simpelt liv indtil sin død.

Huset Bonaparte
Storkors af Æreslegionen
Riddere af Den gyldne Vlies
Politikere fra Frankrig
Generaler fra Frankrig
Fyrster fra Frankrig
Franskmænd i 1700-tallet
Franskmænd i 1800-tallet
Personer i Napoleonskrigene
Karrebæk Fjord

Karrebæk Fjord er en lavvandet (op til 3 meter dyb), næsten lukket fjord mellem Karrebæksminde, Enø, Gavnø og Ydernæs ved Næstved, hvor Susåen og Næstveds havnekanal løber ud. Fra havnekanalens udløb til Karrebæksminde er der en gravet sejlrende. Mellem Enø og Karrebæksminde ligger Gammelsund, der indtil begyndelsen af 1800-tallet var sandet helt til, hvorfor man lidt nordligere overskar halvøen Lungshave og gravede en kanal ind til fjorden. I fjorden ligger den lille ubeboede ø Lindholm, hvis 40 hektar blev fredet i 1989; på Lindholm er der fundet rester af et voldsted af ukendt oprindelse.

Fjorden er en del af Natura 2000-område 169 og er både et EF-fuglebeskyttelsesområde, et habitatområde og et Ramsarområde.
Mod syd møder fjorden Krageholm Strøm mellem Enø og Gavnø, der fortsætter til Dybsø Fjord, og danner landskabet den sydsjællandske dobbeltkyst.

Se også 
 Internationale naturbeskyttelsesområder i Danmark

Eksterne kilder og henvisninger 
 169 Havet og kysten mellem Karrebæk Fjord og Knudshoved Odde , Naturstyrelsen, Miljøministeriet
 Fredede områder i Danmark af Knud Dahl, 1994 

Fjorde i Danmark
Fredede arealer i Danmark
Ramsarområder i Danmark
EU-habitatområder i Danmark
Næstved Kommunes geografi
Sopran (stemme)

Sopran er den lyseste stemme blandt kvinder.

Koloratursopran er en betegnelse for en kvindelig operasanger, som har et særlig højt stemmeleje/register.

Se også 
 Mezzosopran
 Dramatisk sopran

Eksterne henvisninger 

Musik
Il Divo

Il Divo er en multinational vokalgruppe, der kombinerer opera og klassisk musik med pop og andre genrer; stilen internationalt kendt som en klassisk crossover.
 
Il Divo bestod oprindelig af fire mænd, nemlig den spanske bariton Carlos Marin, den amerikanske tenor David Miller, den schweiziske tenor Urs Bühler og franskmanden Sebastién Izambard. I dag er der kun tre tilbage efter at Carlos Marin gik bort efter komplikationer i forbindelse en covid-19 infektion. Alle  fire var professionelle sangere i forvejen, med hver deres karriere, da de blev tilbudt at danne Il Divo.

Diskografi

Studiealbum 
 2004 - Il Divo
 2005 - Ancora
 2006 - Siempre
 2008 - The Promise
 2011 - Wicked Game
 2013 - A Musical Affair
 2015 - Amor & Pasión

Special 
 2005 - The Christmas Collection

Kompilationer 
 2012 - The Greatest Hits

Livealbum 
 2009 - An Evening with Il Divo: Live in Barcelona
 2014 - Live in Japan

Særlige udgaver 
 2005 - Il Divo. Gift Edition 
 2006 - Christmas Collection. The Yule Log 
 2006 - Il Divo Collezione 
 2008 - The Promise. Luxury Edition 
 2011 - Wicked Game. Gift Edition 
 2011 - Wicked Game. Limited Edition Deluxe Box Set 
 2012 - The Greatest Hits. Deluxe Limited Edition 
 2014 - A Musical Affair. Exclusive 
 2014 - A Musical Affair. French Version

Videografi 
 DvD / BluRay
 2004 - Live At Gottam Hall 
 2005 - Encore 
 2005 - Mamá 
 2006 - The Yule Log: The Christmas Collection 
 2006 - Live at the Greek Theater 
 2008 - At The Coliseum 
 2009 - An Evening with Il Divo: Live in Barcelona
 2011 - Live At The London Coliseum 
 2014 - Live In Japan

Referencer

Eksterne henvisninger 

 

Musikgrupper fra Storbritannien
Struer Kajak

Struer Kajak bliver som firma grundlagt i 1947 af to møbelsnedkere Svend Helge Kobberup og Gerhard Sørensen. De arbejdede bl.a. for Bang & Olufsen i Struer, hvor de lavede kabinetterne til radioer. Allerede i 1948 vandt Karen Hoff fra Randers guld i en Struer Kajak ved De Olympiske Lege i London, og Frederik Kobberup vandt sølv. Herefter blev Struer kajakkerne en international success.

Den første kajaktype firmaet lavede, var den såkaldte 'Limfjorden', der havde en lærredsoverdel og var inspireret af de engelske Mosquito jagerfly.

Eksterne henvisninger 
 Struer Kajak

Kajakker
Fremstillingsvirksomheder i Danmark
Kajak
Etableret i 1947
Camp Rising Sun

Camp Rising Sun er en 8-ugers international sommerlejr for talentfulde unge fra hele verden. Lejrene bliver drevet af Louis August Jonas Foundation og George E. Jonas Foundation i hhv. USA og Danmark. Den første lejr (CRS/R) blev oprettet i 1930 i Red Hook, New York og havde til formål at samle 40 drenge fra New York. Senere blev lejren udvidet til at have 60 deltagere fra hele verden. I 1989 åbnede en lignende lejr (CRS/C) i Clinton, New York for 60 piger fra hele verden. I 2001 blev en tilsvarende lejr (CRS/Europe) oprettet i Stendis nær Holstebro af tidligere danske deltagere.

Referencer 
 The Louis August Jonas Foundation
 The George E. Jonas Foundation 
 Camp Rising Sun/ Europe

Ferie
Faghus

Et faghus er et gammelt traditionelt dansk fiskeredskab, der primært bruges i Vadehavet.

Fiskeriet foregår ved at man stiller sig en i en pril (strømrende) og på enten stigende eller faldende vand afventer, at fiskene selv svømmer ind i nettet. Nettet løftes med jævne mellemrum for at se, om der er fangst.

Der kan fanges mange forskellige arter under faghusfiskeri, men de primære er fladfisk (rødspætter og skrubber), men hornfisk, multer, havørreder og laks er også fanget i faghus.

Nettets udseende kan variere. Der findes flere forskellige typer af faghus.
 Et trekantet net, hvor man står udenfor rammen
 Et trekantet net, hvor man står indefor rammen
 Enkelt 'pind', med tværpind monteret forneden. Lidt som et stort rejenet.

Fiskeri
Fiskegrej